|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 5608 Αθήνα, 17/12/2015

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει κάθε μορφή ελαστικής εργασίας και τους αντεργατικούς νόμους που την επιτρέπουν. Οι εργοδότες, προκειμένου να καταργήσουν κάθε εργασιακό δικαίωμα και να μειώσουν το κόστος των μισθών, στρέφονται στην επινοικιαζόμενη εργασία.

Καταγγέλλουμε τον όμιλο FORTHNET – NOVA για τις απολύσεις πολλών ενοικιαζόμενων εργαζομένων, ανάμεσά τους και συναδέλφων συνδικαλιστών. Οι συνάδελφοι εργάζονταν για πάνω από 18 μήνες στις εγκαταστάσεις του Ομίλου Forthnet – NOVA στον Ταύρο ως ενοικιαζόμενοι από τρίτη εταιρεία – δουλεμπορικό. Η πρόσληψή τους είχε γίνει από το δουλεμπορικό αποκλειστικά για να εργαστούν στη FORTHNET & στη NOVA.

Μάλιστα η εργοδοσία με μία πρωτοφανή κίνηση, έκανε μήνυση στο σωματείο θέλοντας να παρέμβει ανοιχτά στη λειτουργία του σχετικά με το ποιος έχει δικαίωμα συμμετοχής στο διοικητικό συμβούλιο του σωματείου.

Οι εργοδότες χρησιμοποιούν την ενοικιαζόμενη εργασία με στόχο να χτυπήσουν τα εργασιακά δικαιώματα και να τρομοκρατήσουν τους εργαζομένους.

Στηρίζουμε κάθε μορφή συνδικαλιστικού αγώνα για τη διεκδίκηση και διατήρηση των κεκτημένων δικαιωμάτων των εργαζομένων και εκφράζουμε την έμπρακτη αλληλεγγύη μας στους εργαζομένους της FORTHNET – NOVA, που πραγματοποιούν **στάση εργασίας, στις 17 Δεκεμβρίου από τις 14:00 έως τις 19:00, και συγκέντρωση διαμαρτυρίας στις 16.00 στο κτίριο της εταιρείας στον Ταύρο.**

**Το Δ.Σ.**